Možnosť tehotenstva napriek príchodu menštruácie po meškaní a negatívnych testoch
Dobrý deň,
mešká mi menštruácia 10 dní, snažíme sa o bábo s manželom, menštruáciu mám vždy pravidelnú, výsledok tehotenských testov je však negatívny opakovane aj v 10 deň meškania menštruácie, tak som sa rozhodla, že idem ku svojej gynekologičke a bum menštruácia prišla, môžem byť tehotná aj tak ?
Dobrý deň,
ďakujeme za Vašu otázku.
Môže sa stať, že sa u žien počas tehotenstva , najmä prvého trimestra, vyskytne krvácanie s rôznou intenzitou. Môže sa vyskytovať v podobe slabého špinenia, hnedého výtoku alebo môže vyzerať ako menštruácia (dokonca môže byť aj silnejšie). Žiaľ, v našej kompetencii nie je potvrdiť alebo vylúčiť prípadné tehotenstvo. Táto kompetencia je výhradne v rukách lekára, preto odporúčam navštíviť Vášho gynekológa po menštruácii (špinení). Bežné príčiny meškania menštruácie okrem tehotenstva môžu byť dôsledkom hormonálnej nerovnováhy, zvýšeným stresom, prechladnutím, infekciou, nadmerným cvičením a diétami, cestovaním, atď.
Prajem všetko dobré.
S pozdravom
Mgr. Emma Halás Haluščíková